b'\n_START_ARTICLE_\nLidl\n_START_SECTION_\nIstorija\n_START_PARAGRAPH_\n\xe2\x80\x9eLidl\xe2\x80\x9c istorija siekia 1930-uosius, kai prie Heilbrono mieste (Vokietija) veikian\xc4\x8dios \xe2\x80\x9eGro\xc3\x9fhandlung & Co.\xe2\x80\x9d kaip pilnateisis partneris prisijung\xc4\x97 Josef Schwarz. Kompanija, tuomet pervadinta \xc4\xaf \xe2\x80\x9eLidl & Schwarz KG\xe2\x80\x9d, pl\xc4\x97t\xc4\x97si kaip plataus spektro maisto produkt\xc5\xb3 didmenininkas. Vokietijoje, Liudvigshafeno mieste atsidarius pirmajai ma\xc5\xbe\xc5\xb3 kain\xc5\xb3 parduotuvei 1973\xc2\xa0m., kompanija buvo pervadinta \xc4\xaf \xe2\x80\x9eLidl\xe2\x80\x9d. Nuo 1990-\xc5\xb3j\xc5\xb3 \xe2\x80\x9eLidl\xe2\x80\x9c pl\xc4\x97t\xc4\x97si \xc4\xaf kitas Europos \xc5\xa1alis, tokias kaip Did\xc5\xbeioji Britanija arba Pranc\xc5\xabzija.\n_START_SECTION_\nLidl Lietuvoje\n_START_PARAGRAPH_\n2016-\xc5\xb3j\xc5\xb3 met\xc5\xb3, baland\xc5\xbeio 16 dien\xc4\x85, buvo atidarytas \xe2\x80\x9eLidl\xe2\x80\x9c logistikos centras Kauno Laisvojoje Ekonomin\xc4\x97je Zonoje (LEZ). Pirmosios \xe2\x80\x9eLidl\xe2\x80\x9c parduotuv\xc4\x97s Lietuvoje atidarytos 2016 m. bir\xc5\xbeelio 2 d._NEWLINE_Lietuvoje \xc5\xa1iuo metu veikia 45 \xe2\x80\x9eLidl\xe2\x80\x9d tinklo parduotuv\xc4\x97s :_NEWLINE_Alytuje, Jonavoje, Kaune (7), K\xc4\x97dainiuose, Klaip\xc4\x97doje (3), Kretingoje, Marijampol\xc4\x97je, Ma\xc5\xbeeikiuose, Panev\xc4\x97\xc5\xbeyje, Plung\xc4\x97je, \xc5\xa0iauliuose (3), Taurag\xc4\x97je, Tel\xc5\xa1iuose, Ukmerg\xc4\x97je, Utenoje ir Vilniuje (12)._NEWLINE_2016 m. ruden\xc4\xaf Lietuvos \xc5\xbeiniasklaidoje buvo gausiai skelbiami anonimini\xc5\xb3 skaitytoj\xc5\xb3 lai\xc5\xa1kai ir atsiliepimai, kuriuose teigiama, kad \xe2\x80\x9eLidl\xe2\x80\x9c Lietuvoje parduodamos prek\xc4\x97s es\xc4\x85 brangesn\xc4\x97s nei tinklo parduotuv\xc4\x97se kitose \xc5\xa1alyse. Taip pat pasteb\xc4\x97ta, kad kai kurios centro prek\xc4\x97s yra pigesn\xc4\x97s nei u\xc5\xbesienyje.'